CELEX: 32022D0937
Language: sk
Date: 2022-06-16 00:00:00
Title: Vykonávacie rozhodnutie Komisie (EÚ) 2022/937 zo 16. júna 2022, ktorým sa zrušuje rozhodnutie 2006/563/ES o určitých ochranných opatreniach v súvislosti s vysokopatogénnou vtáčou chrípkou podtypu H5N1 u voľne žijúceho vtáctva v Spoločenstve (Text s významom pre EHP)

17.6.2022   
               
               
                  SK
               
               
                  Úradný vestník Európskej únie
               
               
                  L 162/37
               
            
         VYKONÁVACIE ROZHODNUTIE KOMISIE (EÚ) 2022/937
         zo 16. júna 2022,
         ktorým sa zrušuje rozhodnutie 2006/563/ES o určitých ochranných opatreniach v súvislosti s vysokopatogénnou vtáčou chrípkou podtypu H5N1 u voľne žijúceho vtáctva v Spoločenstve
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/429 z 9. marca 2016 o prenosných chorobách zvierat a zmene a zrušení určitých aktov v oblasti zdravia zvierat („právna úprava v oblasti zdravia zvierat“) (1), a najmä na jeho článok 71 ods. 3,
         keďže:
         
                     (1)
                  
                  
                     Nariadením Európskeho parlamentu a Rady (EÚ) 2016/429 sa Komisia splnomocňuje prijímať vykonávacie akty, ktorými sa stanovujú osobitné opatrenia na kontrolu chorôb v rámci kontroly ohnísk chorôb zo zoznamu, ako sa uvádzajú v článku 9 ods. 1 písm. a) nariadenia (EÚ) 2016/429, ak sa zistí, že opatrenia na kontrolu chorôb nie sú vhodné na epidemiologickú situáciu.
                  
               
                     (2)
                  
                  
                     Vo vykonávacom nariadení Komisie (EÚ) 2018/1882 (2) sa vysokopatogénna aviárna influenza (HPAI) klasifikuje ako choroba zo zoznamu, ako sa uvádza v článku 9 ods. 1 písm. a) nariadenia (EÚ) 2016/429.
                  
               
                     (3)
                  
                  
                     V rozhodnutí Komisie 2006/563/ES (3) sa stanovujú určité ochranné opatrenia, ktoré sa majú uplatňovať, ak sa zistí HPAI u voľne žijúcich vtákov spôsobená vysokopatogénnym vírusom vtáčej chrípky A podtypu H5, pričom existuje podozrenie na neuraminidázu typu N1 (H5N1) alebo je potvrdená. Právny základ uvedeného rozhodnutia zahŕňa článok 9 ods. 4 smernice Rady 89/662/EHS (4) a článok 10 ods. 4 smernice Rady 90/425/EHS (5). Uvedené smernice boli 14. decembra 2019 zrušené nariadením Európskeho parlamentu a Rady(EÚ) 2017/625 (6). V článku 164 ods. 2 nariadenia (EÚ) 2017/625 sa však stanovuje, že článok 9 smernice 89/662/EHS a článok 10 smernice 90/425/EHS sa majú naďalej uplatňovať v súvislosti so záležitosťami, ktoré sú upravené nariadením (EÚ) 2016/429, až do dátumu začatia uplatňovania nariadenia (EÚ) 2016/429. Nariadenie (EÚ) 2016/429 sa začalo uplatňovať 21. apríla 2021.
                  
               
                     (4)
                  
                  
                     Okrem toho opatrenia stanovené v rozhodnutí 2006/563/ES nezodpovedajú súčasnej epidemiologickej situácii.
                  
               
                     (5)
                  
                  
                     Rozhodnutie 2006/563/ES by sa preto malo zrušiť.
                  
               
                     (6)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Rozhodnutie 2006/563/ES sa zrušuje.
         
         
            Článok 2
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            V Bruseli 16. júna 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 84, 31.3.2016, s. 1.
         
            (2)  Vykonávacie nariadenie Komisie (EÚ) 2018/1882 z 3. decembra 2018 o uplatňovaní niektorých pravidiel prevencie a kontroly chorôb na kategórie chorôb zo zoznamu a o vytvorení zoznamu druhov a skupín druhov predstavujúcich značné riziko šírenia uvedených chorôb zo zoznamu (Ú. v. EÚ L 308, 4.12.2018, s. 21).
         
            (3)  Rozhodnutie Komisie 2006/563/ES z 11. augusta 2006 o určitých ochranných opatreniach v súvislosti s vysokopatogénnou vtáčou chrípkou podtypu H5N1 u voľne žijúceho vtáctva v Spoločenstve, ktorým sa zrušuje rozhodnutie 2006/115/ES (Ú. v. EÚ L 222, 15.8.2006, s. 11).
         
            (4)  Smernica Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (Ú. v. ES L 395, 30.12.1989, s. 13).
         
            (5)  Smernica Rady 90/425/EHS z 26. júna 1990 týkajúca sa veterinárnych kontrol uplatňovaných v obchode vnútri Únie s určitými živými zvieratami a výrobkami s ohľadom na vytvorenie vnútorného trhu (Ú. v. ES L 224, 18.8.1990, s. 29).
         
            (6)  Nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (Ú. v. EÚ L 95, 7.4.2017, s. 1).